
PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, DE  DISCIPLINĂ

ŞI IMUNITĂŢI
	                                              Bucureşti, 8 decembrie 2015

                                              Nr. Pl-x  711/2015


RAPORT

              asupra

propunerii legislative pentru modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ

În temeiul dispoziţiilor art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ, trimisă cu adresa nr. Pl-x 711 din 11 noiembrie 2015, înregistrată cu nr. 4c-11/1437 din 12 noiembrie 2015.
Camera Deputaţilor este prima Cameră sesizată, în conformitate cu dispoziţiile art.75 alin.(1) din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat.
Propunerea legislativă are ca obiect de reglementare modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ, republicată, în sensul instituirii unui mandat de 4 ani pentru funcţia de Preşedinte al Consiliului Legislativ, precum şi pentru funcţiile de preşedinţi de secţie.

Consiliul Legislativ, conform adresei cu nr.1206 din 9 noiembrie 2015, a avizat favorabil iniţiativa legislativă, cu observaţii şi propuneri.
Guvernul României nu a transmis un punct de vedere referitor la această propunere legislativă.

În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat propunerea legislativă în şedinţa din data de 8 decembrie 2015.
La şedinţă au fost prezenţi 18 deputaţi din numărul total de 26 membri ai Comisiei juridice, de disciplină şi imunităţi.
În conformitate cu prevederile art.55 din Regulamentul Camerei Deputaţilor, republicat, la dezbaterea iniţiativei legislative în Comisia juridică, de disciplină şi imunităţi au participat, în calitate de invitat, doamna Cismaru Elena – consilier şef sector la Consiliul Legislativ. 
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi (2 abţineri), să propună plenului Camerei Deputaţilor un raport de adoptare a propunerii legislative pentru modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ cu amendamente admise din Anexa la raport.
Iniţiativa legislativă face parte din categoria legilor organice, fiind incidente dispoziţiile art.79 alin.(2) din Constituţia României, republicată.

ANEXA

AMENDAMENTE ADMISE

la

propunerea legislativă pentru modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ

	Nr. crt.
	Text

Legea nr.73/1993
	Text

Propunere legislativă
	Text propus de comisie

(autorul amendamentului)
	Motivare

	1.
	Legea nr.73/1993 pentru înfiinţarea, organizarea şi funcţionarea Consiliului Legislativ
	Lege

pentru modificarea şi completarea Legii nr.73/1993 pentru înfiinţarea, organizarea şi funcţionarea Consiliului Legislativ
	Nemodificat
	

	2.
	
	Articol unic. - Legea nr.73/1993 pentru înfiinţarea, organizarea şi funcţionarea Consiliului Legislativ, republicată în Monitorul Oficial al României, Partea I, nr. l 122 din 29 noiembrie 2004, se modifică şi se completează după cum urmează:
	Art. I - Legea nr.73/1993 pentru înfiinţarea, organizarea şi funcţionarea Consiliului Legislativ, republicată în Monitorul Oficial al României, Partea I, nr. l 122 din 29 noiembrie 2004, se modifică şi se completează după cum urmează:
	

	3.
	Art. 9
(1) Consiliul Legislativ este condus de preşedintele Consiliului, iar fiecare secţie, de un preşedinte de secţie. 
	1.  Articolul 9 se modifică şi va avea următorul cuprins:
„(1) Consiliul Legislativ este condus de preşedintele Consiliului, iar fiecare secţie, de un preşedinte de secţie.


	1. La articolul 9, alineatele (2) şi (4) se modifică şi vor avea următorul cuprins:

Se elimină.
	

	4.
	(2) Preşedintele Consiliului Legislativ şi preşedinţii de secţii se numesc prin votul majorităţii deputaţilor şi senatorilor, reuniţi în şedinţa comună a celor două Camere ale Parlamentului, pe baza a câte trei propuneri ale birourilor permanente pentru fiecare funcţie, cu avizul comisiilor juridice reunite. Aceştia îşi exercită atribuţiile de la data depunerii, în mod individual, a jurământului prevăzut la alin. (3) în faţa preşedinţilor celor două Camere.

	(2) Preşedintele Consiliului Legislativ şi preşedinţii de secţii se numesc pe o durată de 4 ani, prin votul majorităţii deputaţilor şi senatorilor, reuniţi în şedinţă comună a celor două Camere ale Parlamentului, pe baza a câte trei propuneri ale birourilor permanente, cu avizul comisiilor juridice reunite. Durata mandatului poate fi reînnoit o singură dată. Aceştia exercită atribuţiile de la data depunerii, în mod individual, a jurământului prevăzut la alin.(3) în faţa preşedinţilor celor două Camere.

	(2) Preşedintele Consiliului Legislativ şi preşedinţii de secţii se numesc pe o durată de 5 ani, prin votul majorităţii  deputaţilor şi senatorilor prezenţi, reuniţi în şedinţa comună a celor două Camere ale Parlamentului, pe baza a câte trei propuneri ale birourilor permanente, cu avizul comisiilor juridice reunite. Mandatul poate fi reînnoit o singură dată. Aceştia exercită atribuţiile de la data depunerii, în mod individual, a jurământului prevăzut la alin.(3) în faţa preşedinţilor celor două Camere.
Autor amendament:

deputat Marius Manolache

Aprobat:

Comisia Juridică
	Potrivit art.76 alin.(2) din Constituţie, astfel cum a reţinut Curtea Constituţională în Decizia nr.392/2007, hotărârile, ca acte juridice ale Parlamentului, se adoptă cu votul majorităţii membrilor prezenţi, dacă Legea fundamentală nu prevede altfel. Precizăm că această soluţie legislativă se corelează cu norma propusă la pct.2 pentru art.91 alin.(2), potrivit căreia revocarea din funcţie se face cu votul majorităţii deputaţilor şi senatorilor prezenţi.
- Mandatul poate fi reînnoit, nu durata acestuia. Pentru rigoare în exprimare se propune modificarea sintagmei.

CONSILIUL LEGISLATIV

	5.
	(3) Jurământul va avea următorul conţinut:
"Jur să respect Constituţia şi legile ţării, să apăr interesele României, drepturile şi libertăţile fundamentale ale cetăţenilor şi să-mi îndeplinesc cu onoare şi conştiinţă profesională atribuţiile ce-mi revin. Aşa să-mi ajute Dumnezeu!"
	(3)  Jurământul va avea următorul conţinut:
„Jur sa respect Constituţia şi legile tării, să apăr interesele României, drepturile şi libertăţile fundamentale ale cetăţenilor şi să-mi îndeplinesc cu onoare şi conştiinţă profesională atribuţiile ce-mi revin. Aşa sa-mi ajute Dumnezeu! ”

	Se elimină.
	

	6.
	(4) Funcţia de preşedinte al Consiliului Legislativ este asimilată celei de ministru, iar funcţia de preşedinte de secţie, celei de secretar de stat.
	(4)  Jurământul poate fi depus şi fără formula religioasă.

	Nemodificat
	

	7.
	
	(5) Refuzul depunerii jurământului de către preşedintele Consiliului Legislativ sau de către preşedinţii de secţii împiedică intrarea în funcţie a acestora şi se deschide procedura pentru numirea în funcţie a altei persoane.
(6) Mandatul preşedintelui Consiliului Legislativ şi al preşedinţilor de secţii durează până la depunerea jurământului de către noii preşedinţi.”

	2. La articolul 9, după alineatul (4) se introduc două noi alineate, alin. (5) şi (6), cu următorul cuprins:

Nemodificat
Nemodificat
	

	8.
	
	2. După articolul 9 se introduce un nou articol, art.91, cu următorul cuprins:

„Art.91 (1) Mandatul preşedintelui Consiliului Legislativ şi al preşedinţilor celor trei secţii încetează înainte de termen în caz de demisie, revocare din funcţie, incompatibilitate cu alte funcţii publice sau private, imposibilitatea de a-şi îndeplini atribuţiile mai multe de 90 de zile, constatată prin examen medical de specialitate, ori în caz de deces.
(2) Revocarea din funcţie a preşedintelui Consiliului Legislativ şi a preşedinţilor de secţii, ca urmare a încălcării Constituţiei şi a legilor, se face de Camera Deputaţilor şi de Senat, în şedinţă comună, cu votul majorităţii deputaţilor şi senatorilor prezenţi, la propunerea birourilor permanente ale celor două Camere ale Parlamentului, pe baza raportului comun al comisiilor juridice ale celor două Camere ale Parlamentului.

(3) Demisia, incompatibilitatea, imposibilitatea de îndeplinire a funcţiei sau decesul preşedintelui sau unuia din preşedinţii de secţii se constată de către birourile permanente ale celor două Camere ale Parlamentului, în cel mult 10 zile de la apariţia cauzei care determină încetarea mandatului.

	3. După articolul 9 se introduce un nou articol, art.91, cu următorul cuprins:

„Art.91 (1) Mandatul preşedintelui Consiliului Legislativ şi al preşedinţilor celor trei secţii încetează înainte de termen în caz de demisie, revocare din funcţie, incompatibilitate cu alte funcţii publice sau private, în situaţia condamnării definitive cu executare pentru săvârşirea unei infracţiuni cu intenţie, În cazul imposibilităţii de        a-şi îndeplini atribuţiile mai mult de 90 de zile, constatată prin examen medical de specialitate, ori în caz de deces.
Nemodificat

Nemodificat

Aprobat:

Comisia Juridică


	Prin introducerea normei propuse se instituie reglementări paralele celor existente deja în cuprinsul art.21 alin.(1) din Legea nr.73/1993, în ceea ce priveşte cazurile de încetare a exercitării funcţiilor de preşedinte al consiliului Legislativ şi de preşedinte de secţie şi anume prin demisie, deces sau ca urmare a intervenirii unui caz de incompatibilitate cu alte funcţii publice şi private. 

- Pentru asigurarea unei reglementări complete, ar fi necesar ca textul să prevadă drept caz de încetare a mandatului şi situaţia pierderii drepturilor electorale prin condamnarea definitivă pentru o infracţiune, similar normei existente în prezent în cuprinsul art.21 alin.(1).

- Trebuia prevăzută şi ipoteza în care sunt încălcate dispoziţiile art.20 alin.(2) din Legea nr.73/1993 referitoare la interdicţia de a face parte din partide politice. Este recomandată completarea corespunzătoare a art.91 alin.(1).

CONSILIUL 

LEGISLATIV

	9.
	Art. 18
(1) Pot fi numite în funcţiile de preşedinte al Consiliului Legislativ, preşedinte de secţie, şef de departament şi consilier persoane care au cetăţenia română şi domiciliul în ţară, pregătire juridică superioară, precum şi o bună reputaţie profesională şi morală. Pentru funcţiile de preşedinte al Consiliului Legislativ şi preşedinte de secţie este necesară o vechime în activitatea juridică de cel puţin 15 ani, iar pentru funcţiile de şef sector şi şef departament, de cel puţin 8 ani. Pentru funcţiile de secretar general, de şef al Departamentului de informatică legislativă, de director al Direcţiei de studii şi documentare şi de şef al Sectorului financiar-contabil este necesară o vechime de cel puţin 8 ani în specialitatea funcţiei. Pentru funcţia de consilier este necesară o vechime în specialitate juridică de 7 ani. Funcţiile de şef sector şi şef de departament sunt funcţii publice specifice.

	
	4. La articolul 18, alin.(1) se modifică şi va avea următorul cuprins:
Art.18. - (1) Pot fi numite în funcţiile de preşedinte al Consiliului Legislativ, preşedinte de secţie, şef de departament şi consilier, persoane care au cetăţenia română şi domiciliul în ţară, pregătire juridică superioară, precum şi o bună reputaţie profesională şi morală. Pentru funcţia de preşedinte al Consiliului Legislativ şi preşedinte de secţie este necesară o vechime de cel puţin 12 ani în activitatea juridică şi/sau legislativă în calitate de deputat sau senator, iar pentru funcţiile de şef sector şi şef departament, de cel puţin 8 ani.
Pentru funcţiile de secretar general, de şef al Departamentului de informatică legislativă, de director al Direcţiei de studii şi documentare şi de şef al Sectorului financiar-contabil este necesară o vechime de cel puţin 8 ani în specialitatea funcţiei. Pentru funcţia de consilier este necesară o vechime în specialitate juridică de 7 ani. Funcţiile de şef sector şi şef de departament sunt funcţii publice specifice.
Autor amendament:

Deputat Eugen Nicolicea

Aprobat:

Comisia Juridică


	

	10.
	Art. 21

(1) Funcţia de preşedinte al Consiliului Legislativ, de preşedinte de secţie, de consilier sau de expert încetează prin demisie, în caz de încălcare a prevederilor art. 20, de pierdere a drepturilor electorale, în situaţia condamnării definitive pentru săvârşirea unei infracţiuni sau, după caz, în alte situaţii prevăzute de lege.

(2) Încetarea exercitării funcţiilor prevăzute la alin. (1) se constată de autorităţile în faţa cărora cei care ocupă aceste funcţii au prestat jurământul.

	
	5. Articolul 21 se modifică şi va avea următorul cuprins:
Art.21. - (1) Funcţia de consilier sau expert încetează prin demisie, în caz de încălcare a prevederilor art.20, în situaţia condamnării definitive pentru săvârşirea unei infracţiuni intenţionate, cu executare, sau, după caz, în alte situaţii prevăzute de lege.
(2) Încetarea exercitării funcţiilor prevăzute la alin. (1) se constată de preşedintele Consiliului Legislativ.

Aprobat:

Comisia Juridică

	

	11.
	
	
	Art. II

În termen de 30 de zile de la intrarea în vigoare a prezentei legi se numesc preşedintele Consiliului Legislativ şi preşedinţii de secţie, cu respectarea procedurii prevăzute de lege.

Autor amendament:

deputat Marius Manolache

Aprobat:

Comisia Juridică

